Virallinen lehti nro C 031 , 05/02/1999 s. 0009



KIRJALLINEN KYSYMYS E-0966/98 esittäjä(t): Nikitas Kaklamanis (UPE) komissiolle (30. maaliskuuta 1998) Aihe: Pienet ja keskisuuret matkailuyritykset ja euro Euroopan parlamentti hyväksyi maaliskuun istunnossaan Torres-Marquesin mietinnön (A4-0078/98) eurosta ja matkailusta. Kuten tiedetään, pienet ja keskisuuret yritykset muodostavat matkailualan "selkärangan" erityisesti unionin eteläisissä jäsenvaltioissa. Matkailualan rahoitusta pidetään aivan liian riittämättömänä alan kehityksen kannalta, kun taas pienten ja keskisuurten matkailuyritysten sopeutuminen euron käyttöönottoon vaatii lisää varoja, joita näillä yrityksillä aivan ilmeisesti ei ole. Voiko Euroopan komissio ilmoittaa: 1. Aiotaanko pieniä ja keskisuuria matkailuyrityksiä varten hyväksyä lisätukiohjelmia, jotta uuden valuutan käyttöönoton aiheuttamia häiriöitä voidaan rajoittaa niin paljon kuin mahdollista? 2. Onko mahdollista tukea esimerkiksi yhteisön rajat ylittävän Interreg-ohjelman tai muiden aloitteiden varoin tulevan eurovyöhykkeen naapurialueilla sijaitsevia matkailuyrityksiä, jotka joutuvat luonnollisesti heti yhteisen valuutan käyttöönoton jälkeen erityisen vaikeaan tilanteeseen? Komission jäsenen Yves-Thibault de Silguynkomission puolesta antama vastaus (20. toukokuuta 1998) Komissio kiinnittää erityistä huomiota pienten ja keskisuurten yritysten (pk-yritysten) asemaan. Suuri osa matkailualan yrityksistä on juuri pk-yrityksiä. Tukeakseen näiden yritysten valmistautumista euron käyttöönottoon komissio aikoo jatkossakin tarjota näiden yritysten tarpeisiin räätälöityjä välineitä, esimerkiksi euroneuvontakeskusten verkoston kautta. Euroopan rahaliittoyhdistys AMUE on komission tukemana laatinut erilaisia oppaita helpottaakseen yritysten (erityisesti pk-yritysten) valmistautumista euron käyttöönottoon. Komissio on tilannut tutkimuksen euron käyttöönotosta erityisesti matkailualan pk-yrityksiin kohdistuvista käytännön vaikutuksista. Tutkimus on vielä kesken. Lisäksi komissio on asettanut työryhmän, joka valmistelee lokakuussa 1998 järjestettävää seminaaria, jossa pyritään tunnistamaan matkailualalla vallitsevat suuntaukset sekä löytämään käytännön ratkaisut euron käyttöönottoon liityviin ongelmiin. Komissio aikoo käynnistää vuonna 1999 matkailualalle euron käyttöönoton pilottihankkeita. Komissio on äskettäin hyväksynyt suositukset euron käyttöönoton käytännön näkökohdista. Suosituksiin sisältyy myös pk-yrityksille suunnattu osa, jossa on otettu huomioon neuvoa-antavan asiantuntijaryhmä esiin tuomat pk-yritysten erityisongelmat. Komission tarkoituksena ei ole euron käyttöönoton yhteydessä perustaa erityistä matkailualan pk-yritysten rahoitusohjelmaa. On kuitenkin muistettava, että ehdotukseen neuvoston päätökseksi innovatiivisille ja työpaikkoja luoville pienille ja keskisuurille yrityksille (pk-yrityksille) tarkoitetuista rahoitustukitoimenpiteistä(1) sisältyvät osat "eurooppalainen yhteisyritys" ja "pk-yritysten takausjärjestelmä" ovat myös matkailualan pk-yritysten käytettävissä. Lisäksi pk-yrityksille tarkoitettuun monivuotiseen ohjelmaan (9 päivänä joulukuuta 1996 tehty neuvoston päätös 97/15/EY)(2) sisältyvät toimenpiteet ovat matkailualan pk-yritysten käytettävissä. (1) KOM(98) 26 lopullinen. (2) EYVL L 6, 10.1.1997.